Ràdio Altea » Arxiu » El PP desvela la seua candidatura
El PP desvela la seua candidatura
El Partit Popular d’Altea va celebrar diumenge passat un dinar per a militants i simpatitzants, que va congregar a més de 450 persones, i del que podem informar a través de la nota de premsa enviada pels Populars als mitjans de comunicació. Així sabem que durant el transcurs de l’encontre, el president del Comité Electoral, Domingo Berenguer, va presentar la proposta de la candidatura que el PP presentarà a les pròximes eleccions municipals del 22 de maig. A més de Berenguer, també va intervindre el president del PP d’Altea, José Miguel Cortés, qui va agrair l’assistència de tots els presents, i el treball dut a terme per Domingo Berenguer, en la confecció de la candidatura, i de l’equip encarregat de redactar el Programa Electoral del PP.
Durant la trobada, també va intervindre la número 2 de la candidatura, Vigela Lloret, assegurant que “en l’equip del PP, a més d’il·lusió, tenim capacitat de gestió, perquè som gent preparada que sap gestionar els recursos, i més encara donada la situació econòmica en què ens trobem”. Lloret va fer insistència en què “hem de recuperar la il·lusió de viure a Altea, perquè ens agrada viure ací i volem que els nostres fills també continuen vivint ací”. Així mateix, va destacar que “una de les coses més importants és que tenim el millor líder que podem tindre, que és Miguel Ortiz, i això és inqüestionable perquè la realitat és que en tota Altea no hi ha líder polític millor que Miguel”.
Vigela Lloret també va ressaltar que “necessitem a tots els hòmens i dones del PP, ja que tots junts som un equip, l’equip que portarà Altea al lloc que li correspon”.
Per la seua banda, el candidat del PP, Miguel Ortiz, va posar de manifest que “vull que el PP guanye les eleccions perquè els alteans estiguen convençuts que podem fer bé les coses, i nosaltres sabem les mesures que cal aplicar per a posar Altea en marxa perquè sabem quin camí hem de seguir per a eixir de la crisi”. Segons Ortiz, “necessitem a tots per a posar el poble en marxa. Aprenent del passat, i mirant al futur amb il·lusió”. El candidat del PP va reiterar que “som capaços de tornar la confiança i la il·lusió a Altea”, i va afegir que “eixirem de l’oposició, treballant dia a dia, i persona a persona per a aconseguir la confiança que necessitem dels alteans.”
La llista definitiva de la candidatura Popular esta formada per:
1.- Miguel Ortiz Zaragoza.
2.- Vigela Lloret Ferrer
3.- Jaime Sellés Zaragozí
4.- Pedro Barber Pont
5.- Sara Gregori Sendra
6.- Jesús Ballester Huertas
7.- Margarita Riera Botella
8.- Gregorio Alvado Such.
9.- Yolanda Gallardo
10.- Sebastián Gómez Martín
11.- Vicente Sanz Asensi
12.- Ginés Gonzalez López
13.- Crina Anca Gavrila
14.- Miguel Angel López Frías.
15.- Juana Ferrer Martí
16.- Clemens Hoffman
17.- Teresa Almiñana Cortés
18.- Jose Mª Carvajal Van-Est
19.- Pepa Ahuir Ballester
20.- Elena Sevila Botella
21.- Domingo Berenguer Pérez.